Sociálna poisťovňa od 1. júna 2022 spúšťa elektronickú PN
Sociálna poisťovňa od 1. júna 2022 poskytne novú službu – elektronickú PN (ePN) – aj pre zamestnávateľov. Komunikácia a výmena údajov pri ePN sa bude uskutočňovať prostredníctvom e-Služieb Sociálnej poisťovne. Zamestnávatelia si v nich nájdu novú záložku s názvom ePN, kde sa budú sústreďovať všetky potrebné údaje o práceneschopnosti ich zamestnancov.
Foto: Sociálna poisťovňa
Služba pre zamestnávateľov
Prístup k ePN budú mať všetci zamestnávatelia, ktorí využívajú e-Služby Sociálnej poisťovne. Pri pridanej službe ePN by zamestnávatelia mali venovať pozornosť tomu, aby prístup do e-Služieb mali aktivovaný tí jeho zástupcovia, ktorí pri výkone práce potrebujú práve údaje o dočasných pracovných neschopnostiach zamestnancov.
Sociálna poisťovňa poskytne zamestnávateľom prostredníctvom ePN informácie o vzniku, trvaní a ukončení dočasnej pracovnej neschopnosti zamestnanca, dôvod jej vzniku a miesto pobytu zamestnanca počas dočasnej pracovnej neschopnosti. Poskytne tiež prípadnú informáciu o porušení liečebného režimu.
Zamestnávateľ bude Sociálnej poisťovni prostredníctvom ePN za zamestnanca, ktorý je uznaný za dočasne práceneschopného, zasielať číslo účtu, na ktoré mu vypláca mzdu alebo informáciu, že mzdu vyplatí v hotovosti. Poskytne tiež údaj o poslednom dni výkonu práce zamestnanca pred vznikom dočasnej pracovnej neschopnosti.
Kľúčové slová
Vojna na Ukrajine
Rok 2022
Finanční agenti
Kryptomeny
Zamestnanie
- 1.Štátny príspevok za ubytovanie Ukrajincov sa od 1. júla 2022 zvýši až trojnásobne
- 2.Christina Lagardová: Éra ultranízkej inflácie sa už pravdepodobne nevráti
- 3.Netflix má na Slovensku nového konkurenta v podobe Disney+. Obe spoločnosti majú problém
- 4.Cestovatelia, pozor – kreditky Diners Club končia, tak aby vám to nepokazilo dovolenku
- 5.Viaceré banky chystajú zmeny v cenníkoch svojich služieb, klienti si priplatia